ജാങ്കോ, നീയറിഞ്ഞോ? ഞാന് വീണ്ടും പെട്ടു... വെട്ടിക്കുഴികവലയിലെ സ്റ്റാര് വെളുമ്ബന് പന്നിയെലി കട്ടപ്പന പരോളിലിറങ്ങി മാസങ്ങള്ക്കുള്ളില് വീണ്ടും തടവറയിലായ വെളുമ്ബന് പന്നിയെലി വെട്ടിക്കുഴികവലയിലെ സ്റ്റാറാണിപ്പോള്. 2020 ഏപ്രിലില് കട്ടപ്പനയിലെ സാഗരാപടിക്കല് പെരുകുന്നേല് റോയിയുടെ വീട്ടില്വച്ച എലിക്കെണിയിലാണ് കക്ഷി ആദ്യമായി വന്നുപെടുന്നത്. പൊതുവെ പന്നിയെലികള്ക്ക് കറുപ്പിനോടടുത്ത തവിട്ടുനിറമാണെങ്കിലും അവരില്നിന്ന് വ്യത്യസ്തമായി തൂവെള്ളനിറവും കടും ചുവപ്പുനിറത്തിലുള്ള കണ്ണുകളുമുള്ള ഈ സുന്ദരനെ കൊല്ലാന് വീട്ടുകാര്ക്ക് മനസ്സുവന്നില്ല. ഒരുവര്ഷത്തോളം സമൃദ്ധമായ ഭക്ഷണവുമായി ജയിലില് കഴിഞ്ഞ എലിയെ രണ്ടുമാസം മുമ്ബാണ് റോയിയും കുടുംബവും മോചിതനാക്കിയത്. സ്വാതന്ത്ര്യത്തിന്റെയും നാട്ടുകാരുടെ പറമ്ബിലെ പത്തിനെട്ടന് കപ്പയുടെയും മാധുര്യം ആസ്വദിച്ച് തീരുംമുമ്ബെയാണ് ഇപ്പോള് രണ്ട് കിലോമീറ്റര് അകലെ വെട്ടിക്കുഴിക്കവലയിലെ പുത്തന്പുരയ്ക്കല് ബിനോയി വിജയന്റെ വീട്ടിലെ കെണിയില്പ്പെട്ടിരിക്കുന്നത്. വെള്ളനിറത്തിലുള്ള സുന്ദരന് എലിയെ വളര്ത്താന് തന്നെയാണ് ബിനോയിയുടെ തീരുമാനം. നിറം രണ്ടുതവണ ജീവന് രക്ഷിച്ച വെളുമ്ബന് എലി വീട്ടുകാര് കൊടുക്കുന്ന കപ്പയും ആപ്പിള് കഷ്ണങ്ങളുമൊക്കെ വയറുനിറച്ച് കഴിച്ച് ബിനോയി ലൈഫ് പദ്ധതിയില് പണിത കൂട്ടില് കഴിച്ചുകൂട്ടുന്നു. വിവരമറിഞ്ഞ് നിരവധി നാട്ടുകാരാണ് തടവുപുള്ളിയെ കാണാന് എത്തുന്നത്. മൃഗങ്ങളുടെ ത്വക്കിനും രോമങ്ങള്ക്കും നിറം നല്കുന്ന മെലാനിന് എന്ന വര്ണവസ്തുവിന്റെ അഭാവംമൂലമുണ്ടാകുന്ന ആല്ബനിസം എന്ന അപൂര്വ അവസ്ഥയാണ് ഈ നിറവ്യത്യാസത്തിന് കാരണം. വര്ഷങ്ങള്ക്കുമുമ്ബ് കോട്ടയം ജില്ലയിലെ മണിമലയില് ഒരു പലചരക്ക് കടയിലും ആല്ബനിസം ബാധിച്ച പന്നിയെലി കെണിയില്പ്പെട്ടിരുന്നു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് ഹരിത: അന്വേഷണത്തില് വീഴ്ച പാടില്ല : വനിതാ കമീഷന്